Den nyudklækkede betjent, Jacob er idealisten, der snart skal komme på andre tanker. Jacobs frustrationer hober sig op: En enlig mor, der plages af sin eksmand. Småkriminelle, der slipper med small talk og en advarsel. Politifolk, der selv laver "uskyldige småforbrydelser". Han er fast besluttet på, at være en god panser. Den smårascistiske, homofobe partner Michael dyrker mandomsklicheerne og vælger den lette vej, hvor man bare erkender, at en eller anden skal sgu' være syndebuk. Så kommer det hele ud, og man kan sove godt om natten.